b'\n_START_ARTICLE_\n\xc5\xbdandikaulio s\xc4\x85nario sutrikimai\n_START_PARAGRAPH_\n\xc5\xbdandikaulio s\xc4\x85nario sutrikimai \xe2\x80\x93 sveikatos sutrikimai, kuriuos gydo konkre\xc4\x8diai toje srityje besispecializuojantys gydytojai odontologai. Visoje Lietuvoje yra vos keletas smilkininio apatinio \xc5\xbeandikaulio s\xc4\x85nario funkcini\xc5\xb3 sutrikim\xc5\xb3 specialist\xc5\xb3.\n_START_SECTION_\nPrie\xc5\xbeastys\n_START_PARAGRAPH_\nApatinio smilkininio \xc5\xbeandikaulio s\xc4\x85nario sutrikimai kaip ir \xc5\xbeandikaulio s\xc4\x85nario tra\xc5\xa1kesiai (\xc5\xbeandikaulio tra\xc5\xa1k\xc4\x97jimas) arba \xc5\xbeandikaulio s\xc4\x85nario skausmai atsiranda d\xc4\x97l \xc4\xafvairi\xc5\xb3 prie\xc5\xbeas\xc4\x8di\xc5\xb3 - nuo neurologini\xc5\xb3, psichologini\xc5\xb3 iki anatomini\xc5\xb3 pakitim\xc5\xb3. Apatinis \xc5\xbeandikaulis su vir\xc5\xa1utiniu \xc5\xbeandikauliu jungiasi sukamojo-slystamojo s\xc4\x85nario d\xc4\x97ka. Pakitimai \xc5\xbeandikaulio jud\xc4\x97jime kyla d\xc4\x97l per daug ar per da\xc5\xbenai \xc4\xaftempt\xc5\xb3 raumen\xc5\xb3 ir anatomini\xc5\xb3 poky\xc4\x8di\xc5\xb3 s\xc4\x85naryje. \xc4\xaetakojamas sukamasis-slystamasis s\xc4\x85nario procesas d\xc4\x97l pastovios \xc4\xaftampos ar streso paveikt\xc5\xb3 raumen\xc5\xb3 gali sukelti palankias s\xc4\x85lygas s\xc4\x85nario i\xc5\xa1sinarinimui. Tokie sutrikimai patiriami ir d\xc4\x97l traumos galvos ar kaklo vietoje, po operacij\xc5\xb3 skirt\xc5\xb3 burnos, \xc5\xbeandikaulio arba s\xc4\x85kand\xc5\xbeio gydymui. Netaisyklingas s\xc4\x85kandis sukeltas dant\xc5\xb3 i\xc5\xa1sid\xc4\x97stymo, \xc4\xafpro\xc4\x8dio ar d\xc4\x97l dant\xc5\xb3 praradimo, bei intensyvus grie\xc5\xbeimas dantimis pasitaikantis miegant, gali s\xc4\x85lygoti vieno arba abiej\xc5\xb3 \xc5\xbeandikaulio s\xc4\x85nari\xc5\xb3 bei raumen\xc5\xb3 perkrov\xc4\x85. \xc5\xa0i perkrova da\xc5\xbeniausiai pasirei\xc5\xa1kia s\xc4\x85nario tra\xc5\xa1kesiais ir gali sukelti stipr\xc5\xb3 skausm\xc4\x85.\n_START_SECTION_\nGydymas\n_START_PARAGRAPH_\nSutrikimus pa\xc5\xa1alinti ar kontroliuoti padeda gydymas, kur\xc4\xaf gali sudaryti fizio-terapija, masa\xc5\xbeai|, kompresai, bei gydymas naudojant vaistus skirtus raminti, atpalaiduoti raumenis. Gydymas, skirtas suma\xc5\xbeinti apkrovim\xc4\x85 s\xc4\x85nariams, sukandimin\xc4\x97mis kapomis, trunka iki dvej\xc5\xb3 met\xc5\xb3 ir taikomas priklausant nuo sutrikimo pob\xc5\xabd\xc5\xbeio._NEWLINE_Dant\xc5\xb3 sukandim\xc4\x85 reguliuojanti kapa gaminama artikuliatoriaus pagalba, suderinant su dant\xc5\xb3 i\xc5\xa1sid\xc4\x97stymu, pritaikant pacientui. Kapa turi b\xc5\xabti reguliariai tikrinama ir, esant b\xc5\xabtinybei, koreguojama, j\xc4\x85 gaminant svarb\xc5\xabs tiksl\xc5\xabs dant\xc5\xb3 modeliai, bei a\xc5\xa1ies nustatymas, kuriam naudojamas veido lanko registras. Jeigu taikoma per daug intensyvi terapija, gali prireikti atstatyti sukandimo auk\xc5\xa1t\xc4\xaf d\xc4\x97l ne visai reikalingai nugrie\xc5\xbet\xc5\xb3 dant\xc5\xb3. Gydymo metu gali b\xc5\xabti si\xc5\xabloma pataisyti plombas ar net vainik\xc4\x97lius, jei tai trukdo taisyklingam sukandimui. \xc5\xbdandikaulio s\xc4\x85nario gydymui gali pad\xc4\x97ti \xc5\xa1iuo klausimu apmokytas fizioterapeutas. Fizioterapeutas paskiria pratimus skirtus \xc5\xbeandikaulio raumenims, bei s\xc4\x85nariui gyti. \xc5\xa0ie fizio-terapijos pratimai turi b\xc5\xabti atliekami atsargiai, su daktaro pagalba, o v\xc4\x97liau pa\xc4\x8dio paciento. Daktaras tai pat gali pritaikyti apykait\xc4\x85 skatinan\xc4\x8di\xc4\x85 ultragarso terapij\xc4\x85, bei elektroterapij\xc4\x85. Elektroterapijoje taikomi TENS  (transcutaneous electrical nerve stimulation) ne\xc5\xa1iojami aparatai, kurie siun\xc4\x8dia silpn\xc4\x85 impulsin\xc4\x99 srov\xc4\x99 \xc4\xaf raumenis ir nerv\xc5\xb3 ta\xc5\xa1kus. Tai leid\xc5\xbeia raumenims atsipalaiduoti, bei laikinai suma\xc5\xbeina skausm\xc4\x85. Tokiu b\xc5\xabdu sudaroma galimyb\xc4\x97 gydomiems procesams prasid\xc4\x97ti. Jeigu fizio-terapija nepadeda, atsargiai paskiriami vaistai, kurie suma\xc5\xbeina nerv\xc5\xb3 impulsus, tokiu b\xc5\xabdu ma\xc5\xbeinant raumen\xc5\xb3 \xc4\xaftamp\xc4\x85, bei skausm\xc4\x85. Vaistai gali skirtis nuo antidepresant\xc5\xb3, raminam\xc5\xb3 grup\xc4\x97s, kaip clonazapam, iki raumen\xc5\xb3 atpalaiduojan\xc4\x8di\xc5\xb3 baclofen, bei u\xc5\xbedegim\xc4\x85 ma\xc5\xbeinan\xc4\x8di\xc5\xb3 vaist\xc5\xb3, kaip aspirinas, priklausant nuo paciento ligos istorijos.'